Още в гимназията е активист на патриотични младежки организации („Przyszłość“, „X“, „Czerwona Róża“), през 1903 – 1909 г. е член на борда на Полския младежки съюз „Zet“ и за тази дейност лежи известно време в руски затвор във Варшава. От 1914 г. е секретар на правната секция на Полския национален комитет във Варшава, Петроград и Париж. През 1924 – 1927 г. изпълнява ролята на комисар по ликвидацията на германски имоти в района на бившата пруска делба. След майския преврат през 1926 г. той става член на управителния съвет на провинциалния комитет на Държавната организация за отбрана в Познан, който събира противниците на Пилсудски. През 1928 – 1935 г. е депутат от Националната партия.